गौतम कपूर ने अपने साथियों के साथ शुरू की गयी कंपनियों में कई सारी उपब्धियाँ अर्जित कीं। आज कार्टरॉकेट इंडिया का नंबर 1 ई कॉमर्स प्लेटफार्म है, जो ई कॉमर्स मर्चेंट्स को अपनी सेवाएँ प्रदान करता है। कंपनी की पोजिशन काफी अच्छी है। वे मार्केट को एक पिरामिड की तरह देखते हैं। टॉप से लेकर बॉटम तक सभी को अपनी सेवाएँ देने की कोशिश कर रहे हैं। बड़ी कंपनियों से लेकर घर से काम करने वालों तक कई लोगों को सेवाएँ दे रहे हैं। उनका लक्ष्य है कि कार्टरॉकेट, जिसके साथ आज 4000 ग्राहक हैं, भविष्य में 10 हज़ार से अधिक हों और ज्यादा राजस्व की ओर उनका ध्यान हैं। शिपरॉकेट के 2000 ग्राहक हैं। इसको 40 हज़ार ग्राहकों तक ले जाना है और इसका विस्तार अंतर्राष्ट्रीय स्तर पर करना है। क्राफ्टली छोटे सेलर्स के लिए है। इसके द्वारा ढाई लाख छोटे व्यापारियों को सेवा देने का लक्ष्य उन्होंने रखा है।